મનમાડ, માલેગાવ, ચાંદવડ, યેવલા, નાંદગાવ વિસ્તારોમાં વરસાદનું આગમન થયું હતું. વીજળીના કડાકાભડાકા બાદ અડધા કલાક સુધી પડેલા વરસાદે ચાંદવડ અને માલેગાવને ધમરોળ્યાં હતાં. વરસાદ શરૂ થયા બાદ વીજપુરવઠો ખોરવાઈ ગયો હતો. નાંદગાવ તાલુકાના પિંપરાળેમાં શરીર પર વીજળી પડતાં મહાદેવ સદગીર નામના શખસનું મૃત્યુ થયું હતું. એ જ પ્રમાણે આજે સવારે માવળ તાલુકામાં પણ વીજળીના કડકાભડાકા સાથે જોરદાર વરસાદ તૂટી પડયો હતો, જેમાં નસાવે ગામમાં વીજળી પડતાં બે વ્યક્તિનાં મૃત્યુ થયાં હતાં.